Veidi enne Tšehhi piiri avastasime logistiku arvuti kaardil vea. Snežka oli selle järgi täiesti vales kohas. Saime küll kiiresti aru, kuhu tegelikult suund võtta tuleb, kuid pidime leppima faktiga, et teeme umbes 500 kilomeetrise ringi. Ei tea, mida arvuti mõtles. Muutsime suunda ja valisime võimalikult otsema tee Snežka jalamini ja sisenesime Tšehhi  Vabariigi territooriumile.